ชื่อสถานที่: บุญนำแกงป่า
ประเภท: ร้านอาหาร กาแฟ เบเกอรี่
ตำบล: ท่ามะขาม
อำเภอ: เมืองกาญจนบุรี
จังหวัด: กาญจนบุรี
รหัสไปรษณีย์: 71000
พิกัด: 14.03668, 99.48768

ร้านอาหารป่าอีกร้านหนึ่งของเมืองกาญจน์ บุญนำแกงป่าเป็นร้านอาหารที่มีรายการอาหารป่าชนิดที่่เราหาทานกันได้โดยทั่วไป อย่างหมูป่า หรือ กบ ค่ะ การเดินทางมาร้าน หากมาจากแยกแก่งเสี้ยนเส้นวิ่งไปไทรโยค ให้ขับรถข้ามสะพานแรก เมื่อพบแยกไฟแดงให้เลี้ยวซ้ายเข้าเส้นทางไป รร.เฟลิกซ์ วิ่งรถประมาณ 3 กม. ร้านอยู่ริมถนนด้านขวามือ มีป้ายเห็นได้ชัด การบริการรวดเร็ว ภายในร้านมีโต๊ะและบริเวณที่ สามารถรับรองลูกค้าได้พอควรค่ะ รายการที่สั่งชิม หมูป่าผัดเผ็ด 120 บาท เนื้อหมูหนังค่อนข้างเหนียว มีกลิ่นดิน ผัดเครื่องแกงหอม รสจัด ใช้ได้ค่ะ กบทอดกระเทียม 120 บาท เนื้อกบสด หวาน ปรุงรสได้กลมกล่อมชนิดที่ไม่จำเป็นต้องใส่ซอสพริกเลย อร่อยค่ะ เนื้อน้ำมันหอย 120 บาท ปรุงรสและผัดได้พอดีทาน จานนี้รสชาติดีเช่นกัน ต้มยำปลากระทิง 100 บาท ที่สั่งรายการนี้เพราะไม่เคยทานปลากระทิงค่ะ อยากรู้ว่ากลิ่นและรสเป็นอย่างไร เนื้อปลาเป็นเนื้อแน่นๆ หนังปลามีลวดลายสีดำ ปลาที่ทานมีขนาดเส้นผ่าศูนย์กลางส่วนที่ชิ้นใหญ่สุดอยู่ที่ประมาณ 2 นิ้วเท่านั้น รสชาติแปลกๆ ในความเห็นส่วนตัวกับคนใกล้ชิด (ที่เคยทานปลาชนิดนี้มาก่อน) คิดว่าเนื้อปลาไม่สดค่ะ ทานไปคิดถึงปลาไหลไป (แต่รสชาติไม่เหมือนปลาไหลนะคะ) ทานได้.. แต่ไม่ถึงกับชอบ ถึงเครื่องต้มยำ รสไม่จัดมาก พอใช้ได้ค่ะ วันนี้สั่งข้าว 4 จาน น้ำดื่ม น้ำแข็ง รวมจ่าย 520 บาท ค่ะ